130. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ ΚΑΙ  ΑΝΑΠΛΗΡΩΤΗ ΥΠΟΥΡΓΟΥ ΕΜΠΟΡΙΚΗ ΝΑ ΥΤΙΛΙΑΣ Αριθ. 2007462/642/0022 της 3/8 Μαρτ. 1989 (ΦΕΚ Β΄ 175) Αύξηση συντάξεων Πλοιάρχων και Μηχανικών Α΄ τάξεως Ε.Ν. Έχοντας υπόψη: 1.Τις διατάξεις του άρθρ. 23 του Κ.Ν. 792/1978 «περί κωδικοποιήσεως εις ενιαίον κείμενον νόμου περί Ναυτικού Απομαχικού Ταμείου (ΝΑΤ) κειμένων διατάξεων κ.λπ» (ΦΕΚ 220/Α΄/1978). 2.Την υπό του Διοικητικού Συμβουλίου του ΝΑΤ ληφθείσα απόφαση κατά τη συνεδρίαση αυτού της 14.3.88. 3.Την Υ .1006/7.12.88 απόφαση του Πρωθυπουργού «καθορισμός αρμοδιοτήτων του Αναπληρωτή Υπουργού Εμπορικής Ναυτιλίας» (ΦΕΚ 883/Β΄/ 88), αποφασίζουμε: Την αύξηση από της πρώτης του επομένου της δημοσιεύσεως της παρούσας αποφάσεως μήνα, του ποσού των συντάξεων που παρέχονται ή που θα απονεμηθούν από το Ναυτικό Ταμείο (ΝΑΤ) στους Πλοιάρχους και Μηχανικούς Α΄ Τάξεως κατά ποσοστό 5%. Η άνω απόφαση κυρώθηκε και απόκτησε ισχύ νόμου από το άρθρ. 10 Νόμ. 1844/13-25 Απρ. 1989 (ΦΕΚ Α΄ 100), κατωτ. σελ. 859. 